دیرچه لمیش وارلیق ( دوقتور پرویز محمدی - سولدوز)
اینسان دیری دیر تا چالیشا
دورمویا بیر آن
دالغا دایانار كن
داهی دالغا اولا بیلمز
«آلپار سولدوزلو»
دیرچه لمیش وارلیق
به نقل از نشریه ی نوید آذربایجان
دوقتور پرویز محمدی – سولدوز
وارلیق
قورویانلار ، كولتور وورغونلاری ، دیل عاشیقلری ، توپراق سئونلر ، اوره
كلرینده اومود بئجه رنلر، یول بیرلیك له ، باغیمسیز بیر قزئت و درگی ساحه
سینده چالیشماغی ان بؤیوك شرف و اوستون گؤره و سانیرلار . آغیر یوك
چیگینلرینده دوغودان باتی یا یوخ ، باتی دان دوغویا ، ایشیق داشی ییرلار .
”
نوید آذربایجان ” عنوان ایله تانینان ، زنگین بیر درگی ده چالیشان لار ،
كولتور سئون خالقیمیزین دالغالی كؤنوللرینده یاشاماغا و آیدین لیق بسله ین
اوره كلرده قوناق اولماغا گووه نیرلر . هر ایلگی بیر تئل ایله باغلانسا دا
او تئلی ساخلاماق و ایپكدن توخونموش و اوزولمه ین ایلگی یه چئویرمك گره
كدیر .” نوید آذربایجان ” و خالق آراسیندا یارانان ایلگی ان اسكی ، داواملی
و اوزولمه ین بیر ایلگی دیر. ” نوید آذربایجان ” ایللر بویو یاییلیب ،
كؤنوللرده چیچك له نیب گول آچیب و قالارغی سئوگی كیمی اوره كلرده یئر تاپیب
. ایندی بوگون نئچه ایلدن سونرا یاییلماغا باشلاییر، بللی دیر تانری نین
عنایتی ایله ، اوسانماز چالیشانلاری نین همتی ایله و خالقیمیزین یول
بیرلیغی ایله اود یوردونون عطیرلی گوللری تكین چیچكله نیب ، گول آچاجاق ،
گؤزللیك لری گؤزه چكیب و اومود یاراداجاق . اینجه سئوینج لری قارینج –
قارینج اؤلكه میزده یاشادیب و اؤز صلابتی ایله” یاشایاجاق” . چونكی : ”
یارادیب یاشادان ابدی یاشایاجاق ” .آیدین لیق سئون قلم ، گئجه نین توكه نمه
سین ، قارانلیق باغریندان سحرین دوغولماسین ” نوید ” وئریر .
ایشیق
یایان قلم ، اؤلكه نین قوراقین یئر اوزوندن اوزوب گؤیون یئددینجی قاتیندا
قورور و ایشیق سئونلری گؤزل آ یلا ، پارلاق اولدوزلارلا ، گولر گونله و
آیدین اولكه لرله قونشو ائیله ییر .
دوزگون قلمین هارایینا و باغیرتی
سینا شیمشك لر شاخیب و قاراقاباق بولودلار پارچالانیر .صلابتلی قلم قابارلی
اللرله شرفه اویغون اولان ایستك لری بولودلارین تارلاسیندا اكیب و دالغالی
گؤزلرینین جوشغون پینار ایله سوواریر و داملا – داملا گؤز یاشی ایله
پاسلاندیریلمیش گوزگولردن قات – قات پاسلاری سیلیر و قیوریلیب – آچیلان
كؤنول یارالارینا ملحم اولور . دوغو دا دوغولان گون كیمی هر گون مین لر
قوجاق گونش داشی ییر و ایشیق سئون اینسانلارا ، گونش گؤزله ین گؤزلره ،
آیدین لیق بكلین كؤنول لره اومود وئریر .كسگین قلم قیشین قارانلیق
دوستاقیندا ایتگین یازی آراییر ، خزان وورموش خیال لاری شاختا دونداران
رویا لاری ، پوزقون اومودلاری سولغون دیلك لری و دونداریلمیش دویغولاری
چیچك لندیریر و وارلیق دنیزینده اوزوب ، دالغالارلا دالغالانیب ، كئچمیشین
دیرلی اینجی لرین اوزه چیخاردیر و خالقلارین وارلیغین و شرفین قورویور و
بونا گؤره :
تانری قرآن دا قلمه آند ایچیب
یازقی سینی هر نه دن اوستون بیلیب
سوسمایان قلم ، خالقی سسله ییر ، چاغیریر و اوجا سسله باغیریر :
اویانماق ، آیینماق گركدیر گره ك
درین بیر باخیش لا دونیایا باخین
آچیلیب ، جالانیب
گئچمیش یولوندا
وارلیغین بوقچاسی
آیدین گؤرونور
بوغولموش دویغولار
پوزقون آرزیلار
تاپدالانمیش ایستك لر
سولغون دیلك لر
توپراغین اوستونه
داغیلیب بوتون
تاریخ تارلاسیندا
دیرچه لن ” وارلیق”
گؤزله ییر چالیشاق
گول آچسین بوگون
كؤنول سیغناقیندا
توپراق باغریندا
سارسیلماز
و اوسانماز قلمین بیر دیله گی وار مین بیر جانی ، هر جانیندا مین بیر
آماجی و او ده یرلی “دیلك ” یاشادماق دیر اود یوردونو قارینج – قارینج
كؤنول لرده و قوروماقدیر قاباریق وارلیغینی ، اولای لار اوزرینده . بئله
بیر قلم قارانلیقدان كؤچوب ، ایشیق لیغا چاتماغی گرچك لرین آغیر یوكون
داشاییب ، حقیقت یولونا ایز سالماغی اؤزل گؤره و بیلیب و گؤزل آماج سانیر و
كؤنلوموزون ساحه سینده یابانجی دویغولارین آت چاپمالارینی و دوغال ایستك
لر و دویغولاریمیزین یابانجی آیاقلارین آلتیندا ازیلمه سینی چكه نمیر و
اؤزگورلوك زیروه سینه چاتماق اوچون اوجالیق سئون قارتال كیمی قانادلانیر ،
قاناد چالیر و اوجالاردا اوچماغی تجروبه ائدیر و گؤیون یئددی نجی قاتیندان
اوجا سسله سسله نیر :
گرچك عاشیق لری ! حاق وورغونلاری !
حقیقت قویمایین ترسینه دؤنسون
گرچك گره ك اولدوز سایاق پارلاسین
نور ساچان اولدوزو قویمایین سؤنسون
سوسموش
قلم بو اوجا هارایی ائشیدیر ، اوره گی چیرپینیر ، بارماق لارلا هاماش
اولور گؤز یاشی تؤكور كاغاذلا سس سسه وئریب پیچیلداشیرلار. پاییز قوشلاری
كیمی سطیرلرین بوداقلاریندان او بیری بوداقلارا قونور عاشیق لارین باغریندا
كی ساز كیمی سیزلاییر و گرچك وورغونلارینا قاریشیر و بئله سسله نیر :
قلم ندیر؟ یازماق اوچون
ظولمات كؤكون قازماق اوچون
گؤز اونونده حاق سؤزلری
قاطار – قاطار دوزماق اوچون
***
یونولماییب آزماق اوچون
خوش ایلقاری پوزماق اوچون
ناحاقلیغین آجیلیغین
اوره كلره سیزماق اوچون
بئله
لیك له بوتون قلملر آغیر گؤره ولرین دویورلار و گرچك لری گؤزه چكیرلر .
مینلر ایلقیم كی اؤزلرین دنیز شكلینده گؤستریردیلر ایتیرلر و دوز یول لار
گؤزوموزون اؤنونده بیتیرلر .
( توپراق ) آغیر اویخودان اویانیر ، نفس
چكیر ، هوسله نیر و چیچك له نیر. یارالی قارتال لار اوخلانمیش قاناد ایله
اونودولموش اوچوش لارین یادا سالیب ، قانادلانیب و قاناد چالیرلار. زیروه
بزه نیب ، آماج باغرین آچیب ؛ صلابتلی اوچقان قارتاللارین یارالارینا ملحم
قویوب اونلاری باغرینا باسا .
ایندی گونش سایاق، ایشیق ساچان ، آنلاییش
یایان و اینام پایلایان ” نوید آذربایجان ” سای سیز سئوینج له یاییلماقا
باشلاییر و بیز گلجه یه گؤز تیكمیشیك كی :
گؤزلردن آخان یاش اولاجاق می سئل ؟
سولونموش دویغولار آچاجاق می گول ؟
ویجدانین قولاغی ائشیدمز اولسا
تاپدانمیش ایستك لر آچاجاق می دیل ؟
***
باغیمسیزوارلیغی
بوتؤو كیملیكی
ده یرلی تاریخی
اؤزل كولتورو
قاباریق كئچمیشی
گؤزل توپراغی
بیر خالقین آماجین
اوستون بیر دیلین
اونودماق ، اونودماق
اونودماق اولماز
هیجران
پرده سینده آسیمیلاسیون ماهنی سین چالانلار گؤز تیكیبلر بیر بؤیوك خالق
وارلیغین دان ، كیملیگیندن ، تاریخیندن ، كولتوروندن و ان گوجلو و اوستون
دیلیندن و بوتون ایستك لریندن ال چكیب آیریلسین و گئتدیكجه اوزاقلاشسین .
داها بیلمیرلر كی وارلیق قورویانلار گونشین قاپیسین خالقین اوزونه آچیب لار
و دامارلاریندا دولانان قان وارلیغین جوشغون پیناریندان جوشور و
قانادلاریندا اوچوش جسارتی گون به گون آرتیر و بیلیب لر سئوگی لره گؤز
یومماق اولماز . ایندی كؤنول ائوینه پارلاق اولدوزلاری قوناق ائدیب ، قارا
قاباق بولودلارین و بوتون قارانلیقلارین قوپاراغین گؤتوروب سورگون سالماق ،
ظولماتین كدرلی اوره گین اوزوب و باغرین دئشمك و چیسگین دومانلیغین كؤكسون
سؤكمك و سئوگی نین گور اوجاغین گورله ندیرمك ، زنگین آخان و شاققیلدایان
شلاله لرین و اوجا هارایلی وولكانلارین و یام – یاشیل یازین گؤزللیك لرین
گؤزه چكمك ، كسرلی قلملرین گؤره ویدیر .
اوزاق دوشن اولدوزلارین
قاش – گؤز آتان یالقیز گونون
آیین – شایین اویموش آیین
اولكر آدلی یئددی یارین
كؤینك سیخان بولودلارین
ووقارلی قوتسال یوللارین
شانلی توپراق آل بایراقین
قارلی – قارلی اوجا داغین
گیزلی – گیزلی گیزلرینی
باسدیریلمیش ایزلرینی
آچیق – آچیق آچیقلاماق
یازارلارین گؤره ویدیر
یازان : دوقتور پرویز محمدی - سولدوز
http://orman.arzublog.com
azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab azb_Arab azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab tur_Latn